לכבוד

ידידנו היקר

מר **ג'ו גד**

אדון נכבד,

בהמשך לפגישתך עם הרב יעקב הלל, שמחנו לשמוע על כוונתך להקדיש שמכם על פרוייקט נכבד הקשור עם מפעלי החינוך והחסד בישראל.

מוצע בזאת 2 פרוייקטים מובילים בתחומם, שיש להם השפעה על ציבור גדול בהווה ובעתיד:

1. **מעבדת אלקטרוניקה:**

המעבדה משמשת ללימודים גבוהים ופיתוח אבות טיפוס למוצרים אלקטרוניים שיתנו מענה לצרכים של בעלי מוגבלויות ופתרונות למניעת סכנה. נציג כאן פיתוחים אחדים שפותחו במעבדה זו על ידי הסטודנטיות המשתלמות:

כסא גלגלים לנכה מונחה קול. שלט לבעלי מוגבלויות. נעליים מתריעות ממכשולים לעיוור. חגורה מנחה לעיוור. שעון רטט לאנשים לקויי שמיעה. מערכת הגנה למנוע שכחת תינוק ברכב. מערכת זיהוי צבע לעיוור. מערכת הגנת נפילות ילדים לבריכה ביתית, כפפות עזר עם חיישנים המסייעים לעיוורים אילמים לתרגם את רצונותיהם בקול ובכתב על גבי מסך ועוד.

מעבדת האלקטרוניקה כוללת 23 מחשבים מתקדמים ביותר, תוכנות ייעודיות, ריהוט מותאם למעבדה, ציוד עזר ורכיבים לפרויקטים אלקטרוניים, מכשירי מדידה ועבודה (מצורפים בזה תמונות של המעבדה).

מעבדה זו נחשבת למעבדה ייחודית ומתקדמת, ויחידה במגזר החרדי בארץ. הסטודנטיות המשתלמות בה מקבלות ציונים ותעודות הצטיינות מהגבוהים בארץ.

1. **קפיטריה:**

בבית ספרינו לומדות גם סטודנטיות מרקע סוציו אקונומי-נמוך, שעות הלימודים מתמשכות עד שעות הערב המאוחרות ופעמים רבות התלמידות אינן מסוגלות ללמוד כראוי ולהתרכז מפני הרעב. לשם כך אנו מעוניינים לפתוח קפיטריה שתתן מענה לסטודנטיות אלו באמצעות אספקת מוצרי מזון בסיסיים לאורך היום והערב, בעלות מסובסדת, ובכך להקל על בעלי מצוקה כלכלית שלא יצטרכו לרכוש מאכלים במחירים גבוהים.

מטרה נוספת היא מתן שרות זמין וקרוב ללא צורך לכתת רגליים למרכז המסחרי במרחק נסיעה מבית הספר, ולמנוע מבוכה ובושה של התלמידות שאינן בעלות אמצעים. בשלב זה קיים חלל ייעודי למטרת הקפיטריה, ובכוונתנו להכשירו ולאבזרו בריהוט מותאם: שולחנות, כסאות, ארונות שרות ואחסון, דלפק, מטבחון. וכן מוצרי חשמל: מקררים, מיקרוגלים, תנור אפיה, טוסטרים ועוד. וכן מגוון מכונות למכירת מזון.

נשמח לשמוע על התרשמותך ובחירתך.

בברכה

אליהו הלל